Panagpalaing itti uram dya Maui Phase 1 Pannakaileppas Nobyembre 30, 2023 Adu ti ited iti Maui ditoy lubong. Kas sangaili, mapadayawankami a mangisubli iti suportami. Ti Federal Emergency Management Agency ti nangited iti annongen iti EPA a mangsurbey, mangikkat, ken mangibelleng kadagiti napeggad a materyales manipud kadagiti sanikua a naapektaran iti uram iti Maui. Daytoy ket maawagan a Phase 1. Ti EPA ket nalpasen ti Phase 1 a mision nga annongenna, daytoy ket maysa a nangruna nga addang nga agturong iti pannakaikkat dagiti rugit ken ti panagbangon manen kadagiti komunidad ti Lāhainā ken upcountry. Phase 1 - Panagikkat ti Napeggad a Materyales ti EPA Phase 2 - Panangikkat kadagiti Rugit ti Army Corps Ti EPA ken dagiti kontraktorna, a kagudua kadagitoy ket lokal a natangdanan, babaen ti tulong manipud iti U.S. Coast Guard, ken iti pannakitinnulong iti County of Maui ken Hawaiʻi Department of Health ket nakaaramid kadagiti sumaganad: 1. Nasurbey, inikkat, ken naibelleng dagiti napeggad a materyales ti pagtaengan iti rabaw kadagiti lugar a naapektaran iti uram. Nakompleto ti EPA ti pannakaikkat ti napeggad a material manipud 1,374 a residensial ken 74 a komersial a sanikua. Dagiti napeggad a materyales a naurnong iti Phase 1 ket naan-anay a naproseso ken naipakete iti lugar a pag-staging ti EPA. Sangapulo ket tallo a pagkargaan ti barko naglaon kadagiti napeggad a materyales ti naipatulod manipud Maui para iti natalged a pannakaibelleng. Intantan ti EPA ti 73 a residensial ken 100 a komersial sanikua iti Army Corps of Engineers para iti napeggad a material a pannakaikkat gapu iti pisikal kasasaad a nanglapped iti natalged a pannakagun-od iti dagiti sanikua. Para kadagitoy a sanikua, dagiti residente kasapulan da a makikoordinar iti County of Maui ken Army Corps tapno makastrek da kadagiti sanikua da nu naikkat dagiti napeggad a materyales. Phone: 808-539-0555 Email: R9Wildfiresinfo@epa.gov Website: epa.gov/maui-wildfires
2. Pannakaikkat ken pannakaibelleng dagiti lithium-ion ken dagiti bateria a nangato ti boltahena manipud kadagiti pader ti koriente, koriente, ken hybrid lugan a naapektaran iti uram idiay Maui. Inikkat ti EPA dagiti bateria manipud iti 94 nga electric ken hybrid lugan, ken 274 a pader ti koriente. Pinarang-ay ti EPA ti panagputed dagiti pamay-an ti igid tapno ma-awanan ti enerhia ken ma-patay dagiti bateria tapno natalged a maipatulod dagitoy manipud Maui. Dua a shipping container a naglaon iti nasurok a 30 a tonelada ti natay a material ti bateria ti naipatulod manipud Maui para iti natalged a pannaka-recycle. 3. Umuna ken panangipakat manen ti stabilizer ti daga iti dapo dagiti nauram nga estruktura. Iyaplikar ti EPA ti Soiltac® tapno masalakniban ti salun-at dagiti tattao ken ti aglawlaw manipud kadagiti makadangran a kontaminado a masarakan iti dapo. Mai-apply manen ti Soiltac® no sadino ti nakaikabilanna nariribuk. Army Corps ti mangikkat iti Soiltac® a kadua nga addaan kadagiti dadduma a rugit bayat ti Phase 2. Ti Soiltac® ket water-based ken mangigalut iti dapo ken rugit. Ti produkto daytoy ket mangporma iti nalawag, saan a makastrek ti danum nga ukis iti rabaw ti napuoran a material ken rugit to lapdan ti panagwaras dagiti napeggad a materyales iti ruar ti lugar. Nupay inikkat ti EPA ti kaaduan kadagiti napeggad a material, mabalin nga agtalinaed ti dadduma a banag. No sumarungkarkayo iti sanikua bayat ti iseserrekyo manen, pangngaasiyo ta ituloyyo a agannad. I-scan ti QR code para iti video kadagiti sapasap a peggad a mabalin a masabetmo. Programa ti Sensibilidad ti Kultura: Tapno mapaliiw ken masalakniban dagiti napateg a rekurso ken aramid ti kultura iti Maui iti intero daytoy a sungbat, nangaramid ken nangipatungpal ti EPA iti programa ti sensibilidad iti kultura. Karaman iti programa ti panangawat iti nasurok a 20 a cultural monitors a mangimaton iti trabaho iti tay-ak; mandatory a panagsanay iti kultural a sensibilidad para kadagiti amin nga EPA staff, kontraktor, ken U.S. Coast Guard support personnel; ken cultural advising manipud iti lokal a liderato tapno maipakaammo ti programa ti pannakipaset ti komunidad ti EPA. Tunggal aldaw, sakbay ken kalpasan ti panagtrabaho kadagiti na uraman a lugar, maangay ti pule, wenno kararag ken bendision dagiti Hawaiian, a kadua dagiti field crew. Napateg daytoy a programa ti kultural a sensibilidad iti daytoy a sungbat ken maituloy bayat ti sumaruno a phase ti Panaglaing.
Bayat a nakompleto ti EPA ti panangikkatna kadagiti napeggad a materyales, agtultuloy ti Soiltac® ken ti dadduma pay a trabahotayo. Nakumikom ti EPA a mangipaay kadagiti rekurso a tumulong iti napaut a panagregget ti Maui iti panagsubli a pakairamanan ti imprastruktura ti danum ken makanunongan a panaglaing. No adda saludsodyo maipapan iti Phase 2, kontaken ti Army Corps of Engineers: Website: Phone: 877-214-9117